[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "TU\u0308 raamatukogu taasavamise ta\u0308htaeg on senini teadmata"}, {"text_idx": "#000004", "text": "Tartu U\u0308likooli raamatukogu Autor/allikas: Postimees/Scanpix"}, {"text_idx": "#000005", "text": "Kuigi u\u0308likoolides ka\u0308ivad eksamid, ei saa Tartu u\u0308likooli raamatukogu oma uksi tudengitele avada, sest su\u0308gisel lo\u0303ppema pidanud remont ei ole siiani valmis ning praegu pole teada ka seda, millal ehitajad to\u0308o\u0308dega lo\u0303pule jo\u0303uavad."}, {"text_idx": "#000006", "text": "Tartu u\u0308likooli remondis olev raamatukogu pidi ku\u0308lastajatele uksed avama 4. oktoobriks, siis lu\u0308kkus see 30. novembrisse ja lo\u0303puks 12. detsembrile. Rohkem kui kuu aega tagasi so\u0303nas raamatukogu teenindusosakonna juhataja Olga Einasto et loodetavasti saavad tudengid sessi ajal nende majas o\u0303ppida, vahendasid ERRi raadiouudised."}, {"text_idx": "#000007", "text": "Reaalsus on siiski teine - raamatukokku niipea asja veel ei ole. Ehituse venimise po\u0303hjuseks toob ASi YIT Ehitus ehitusdirektor Toomas Rapp kirjas rahvusringha\u0308a\u0308lingule, et to\u0308o\u0308de ka\u0308igus on selgunud hoone varjatud puudusi, mis mo\u0303jutavad veel tegemata to\u0308o\u0308de hindu ja ta\u0308htaegu."}, {"text_idx": "#000008", "text": "Ka TU\u0308 kantsler Andres Liinat so\u0303nab, et ehitustehniliselt on ku\u0308simusi, kus tellija ja ehitaja on eri meelt. \"Ehitustehnilisi lahendusi otsime siin po\u0303randatega seotud ku\u0308simustele ja u\u0308ks murekoht on ka liftid. Sellest so\u0303ltub va\u0308ga palju see, kuidas me saame kolida raamatuid u\u0308helt korruselt teisele, et vo\u0303tta ette ka ja\u0308rgmine etapp, mis puudutab hoidlaid,\" ra\u0308a\u0308kis ta."}, {"text_idx": "#000009", "text": "Eksamiperioodiks ei saa taotleda isegi raamatukogu osalist kasutusluba, sest eeldused loa saamiseks na\u0308iteks turvalisuse ja ohutuse poolelt on ta\u0308itmata. Sellises olukorras on Liinati so\u0303nul tudengite rahulolematus praeguse olukorraga mo\u0303istetav."}, {"text_idx": "#000010", "text": "\"Ko\u0303ige suurem mure on siiski seotud u\u0308lio\u0303pilaste ja o\u0303ppeto\u0308o\u0308ga. Nad on harjunud to\u0308o\u0308tama raamatukogus. Teine on siiski raamatute va\u0308ljastamine - kui nad on erinevates kohtades, teeb see teenuse kindlasti mo\u0303nevo\u0303rra ebamugavaks,\" nentis kantsler."}, {"text_idx": "#000011", "text": "Alternatiive ajutiste lugemissaalidena oleks justkui tudengitele o\u0303ppimiseks loodud ning tudengid, kes ka\u0308ivad praegu Liivi ta\u0308naval vo\u0303i erialakogus, on Einasto so\u0303nul selle vo\u0303imaluse eest ta\u0308nulikud, kuid ra\u0308a\u0308givad ikkagi, et avage palun meie lemmikmaja kiiremini."}, {"text_idx": "#000012", "text": "Ajutiste lugemissaalide ku\u0308simuseks on ka see, kui palju soovijaid need reaalselt mahutada saavad. Liinati so\u0303nul saab u\u0308likool kiiresti ja operatiivselt suurendada ajutise raamatukogu ruume. \"Samuti on ko\u0303ikides olulisemates o\u0303ppehoonetes, kus on haruraamatukogud, pikendatud lahtiolekuaegu ja raamatukoguto\u0308o\u0308tajad teevad sisuliselt u\u0308letunde, et rahuldada o\u0303pilaste vajadusi,\" selgitas ta."}, {"text_idx": "#000013", "text": "Uus ta\u0308htaeg, millal raamatukogu kasutajatele loodetakse avada, peaks selguma la\u0308hina\u0308dalate jooksul."}, {"text_idx": "#000014", "text": "TU\u0308 raamatukogu kutsub tudengeid appi raamatuid riiulisse laduma"}, {"text_idx": "#000015", "text": "TU\u0308 raamatukogu taasavamist pole loota enne aasta lo\u0303ppu"}, {"text_idx": "#000016", "text": "Eesti kirjanduse pa\u0308eva algus Toompeal"}, {"text_idx": "#000019", "text": "Ilves haaras hu\u0308ppevooru ja\u0308rel seitsmenda koha"}, {"text_idx": "#000020", "text": "Eesti sai EM-i segateateso\u0303idus 14. koha, mehed rajale ei saanud"}, {"text_idx": "#000022", "text": "Doris Meinbek tuli siseso\u0303udmise Euroopa meistriks"}, {"text_idx": "#000024", "text": "Saaremaa vald mu\u0308u\u0308b haldusreformi ka\u0308igus saadud kinnisvara"}, {"text_idx": "#000028", "text": "Iraani meedia: riiki tabas drooniru\u0308nnak laskemoonatehase vastu"}, {"text_idx": "#000036", "text": "Professor: oleme Eestis la\u0308inud nutiso\u0303ltuvuse hirmujuttudega liiale"}, {"text_idx": "#000044", "text": "Rannarootsi muuseumis on tehtud Ukraina heaks 55 varjevo\u0303rku"}, {"text_idx": "#000048", "text": "USA tehnoloogiaettevo\u0303tetest kaob tuhandeid to\u0308o\u0308kohti"}, {"text_idx": "#000050", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]